Ois im Joa 976 da bairische Herzog Heinrich da Zänka gegn sein Vettan, dem deitschn Kini Otto II aufdrahd hod, is a ogsezt wuan und mid Kärntn is daun fost de Höfte vom bairischn Herzogdum otrennd wuan. Da Heinrich is zwoa 985 wida eigsezt wuan und a ob 989 aa in Kärntn. Des neiche Herzogdum is sogoa mid de Moakgrofschoftn vo Verona und Krain aufgweat wuan. Owa weidas is de Noadestlige Marcha Orientalis untam Babenberger Luitpold a fost eignschtandige Moakgrofschoft gwest. Des Gebiet woa ned oizgross, owa woa zan Ausbaun.